พระพรหมโมลี (สุชาติ ธมฺมรตโน)

พระพรหมโมลี (สุชาติ ธมฺมรตโน) เป็นพระสงฆ์ชาวไทย ปัจจุบันดำรงสมณศักดิ์เป็นพระราชาคณะเจ้าคณะรอง ชั้นหิรัญบัฏ ดำรงตำแหน่งทางพระสังฆาธิการเป็นกรรมการมหาเถรสมาคม, เจ้าคณะภาค 5, เจ้าอาวาสวัดปากน้ำ ภาษีเจริญ พระอารามหลวง, แม่กองบาลีสนามหลวง, ประธานสำนักงานกำกับดูแลพระธรรมทูตไปต่างประเทศ, อดีตผู้รักษาการแทนเจ้าคณะใหญ่หนเหนือ, อดีตประธานคณะเลขานุการผู้ปฏิบัติหน้าที่สมเด็จพระสังฆราช, และอดีตเลขานุการประธานสมัชชามหาคณิสสร

 ประวัติ 
 ชาติภูมิ 
ชื่อ สุชาติ นามสกุล สอดสี ชาตะ วันที่ 23 ตุลาคม พ.ศ. 2497 (วันเสาร์ แรม 11 ค่ำ เดือน 11 ปีมะเมีย) ตรงกับวันปิยมหาราช ณ บ้านบางงาม ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี

เป็นบุตรคนที่ 3 ในจำนวน 5 คน ของนายชื่น สอดสี กับนางตอง สอดสี (นามสกุลเดิม มีชนะ)อนุสรณ์คุณแม่ตอง สอดสี 6 ธันวาคม 2560. (2560). ม.ป.ท.: ม.ป.พ. ครอบครัวประกอบอาชีพเกษตรกรพระธรรมโกศาจารย์(ประยูร ธมฺมจิตฺโต). (2549). อานุภาพพระปริตร อนุสรณ์งานพระราชทานเพลิงศพเป็นกรณีพิเศษ นายชื่น สอดสี. พิมพ์ครั้งที่ 3. กรุงเทพฯ: โรงพิมพ์มหาจุฬาลงกรณราชวิทยาลัย.

 บรรพชา 
อายุ 10 ปี บรรพชาเป็นสามเณร เมื่อวันที่ 5 เมษายน พ.ศ. 2508 (วันจันทร์ ขึ้น 4 ค่ำ เดือน 5 ปีมะเส็ง) ณ วัดเกาะ ตำบลวังหว้า อำเภอศรีประจันต์ จังหวัดสุพรรณบุรี โดย พระครูวรนาถรังษี (ปุย ปุญฺญสิริ) เจ้าอาวาสวัดเกาะ เป็นพระอุปัชฌาย์พระศรีธวัชเมธี (ชนะ ภมรพล). (2560). เจ้าคุณสุพรรณ. พิมพ์ครั้งที่ 1. กรุงเทพฯ: หจก.สามลดา.

ขณะเป็นสามเณร มีโอกาสถวายงานปรนนิบัติสมเด็จพระวันรัต (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร (ภายหลังได้รับสถาปนาเป็นสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก) ซึ่งเดินทางมาเยี่ยมเยียนพระครูวรนาถรังษี (ปุย ปุญฺญสิริ) ที่วัดเกาะ

ศึกษาพระปริยัติธรรมยังวัดเกาะ วัดดอนเจดีย์ วัดสองพี่น้อง จังหวัดสุพรรณบุรี และวัดปากน้ำ ภาษีเจริญ กรุงเทพมหานคร จวบจนสอบได้เปรียญธรรม 9 ประโยค เมื่อ พ.ศ. 2519พีระศักดิ์ สุนทรวิภาต. (2563). ที่ระลึก 125 ปีชาตกาล 40 ปีมรณภาพ พระครูวรนาถรังษี (ปุย ปุญฺญสิริ). พิมพ์ครั้งที่ 1. กรุงเทพฯ: กุศลบุญการพิมพ์.

เป็นสามเณรเปรียญธรรม 9 ประโยค รูปที่ 10 ในสมัยกรุงรัตนโกสินทร์กรมยุทธศึกษาทหารเรือ, ผู้ที่สอบเปรียญธรรม 9 ประโยคได้ในขณะยังเป็นสามเณร  และรูปที่ 1 ในสำนักเรียนวัดปากน้ำ ภาษีเจริญพระปลัดสกล ปญฺญาพโล. (2523). ประวัติพระครูวรนาถรังษี (ปุย ปุญฺญสิริ). กรุงเทพฯ: อาทรการพิมพ์. 

 อุปสมบท 
อายุ 21 ปี เป็นนาคหลวงได้รับการอุปสมบทในพระบรมราชูปถัมภ์ของพระบาทสมเด็จพระปรมินทรมหาภูมิพลอดุลยเดช 

อุปสมบท เมื่อวันที่ 4 กรกฎาคม พ.ศ. 2519 (วันอาทิตย์ ขึ้น 8 ค่ำ เดือน 8 ปีมะโรง) ณ พัทธสีมาพระอุโบสถวัดพระศรีรัตนศาสดาราม แขวงพระบรมมหาราชวัง เขตพระนคร กรุงเทพมหานคร โดย

สมเด็จพระพุทธโฆษาจารย์ (ฟื้น ชุตินฺธโร) วัดสามพระยา เป็นพระอุปัชฌาย์ 

พระธรรมปิฎก (นิยม ฐานิสฺสโร) วัดชนะสงครามราชวรมหาวิหาร (ภายหลังได้รับสถาปนาสมณศักดิ์ที่ สมเด็จพระมหาธีราจารย์) เป็นพระกรรมวาจาจารย์ 

พระธรรมธีรราชมหามุนี (ช่วง วรปุญฺโญ) วัดปากน้ำ ภาษีเจริญ (ภายหลังได้รับสถาปนาสมณศักดิ์ที่ สมเด็จพระมหารัชมังคลาจารย์) เป็นพระอนุสาวนาจารย์

ได้รับฉายาทางพระพุทธศาสนาว่า ธมฺมรตโน [ทำ-มะ-ระ-ตะ-โน] 

อุปสมบทแล้วจำพรรษาอยู่ที่วัดปากน้ำ ภาษีเจริญ กรุงเทพมหานคร เป็นต้นมา กระทั่งได้รับแต่งตั้งเป็นผู้ช่วยเจ้าอาวาส ผู้รักษาการแทนเจ้าอาวาส และเจ้าอาวาส ตามลำดับ

 การศึกษา 
พ.ศ. 2507 สำเร็จการศึกษาระดับประถมศึกษา โรงเรียนวัดเกาะ อำเภอศรีประจันต์ จังหวัดสุพรรณบุรี
พ.ศ. 2510 สอบได้นักธรรมชั้นเอก สำนักเรียนวัดดอนเจดีย์ อำเภอดอนเจดีย์ จังหวัดสุพรรณบุรี
พ.ศ. 2519 สอบได้เปรียญธรรม 9 ประโยค สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2527 สำเร็จการศึกษาระดับปริญญาตรี พุทธศาสตรบัณฑิต (พธ.บ.) มหาจุฬาลงกรณราชวิทยาลัย
พ.ศ. 2529 สำเร็จการศึกษาระดับปริญญาตรี ศึกษาศาสตรบัณฑิต (ศษ.บ.) มหาวิทยาลัยสุโขทัยธรรมาธิราช

 ตำแหน่ง 
 งานปกครอง 
พ.ศ. 2530 - 2565 เป็นผู้ช่วยเจ้าอาวาสวัดปากน้ำ ภาษีเจริญ พระอารามหลวง
พ.ศ. 2538 - 2540 เป็นรองเจ้าคณะภาค 7 (จังหวัดเชียงใหม่ ลำพูน แม่ฮ่องสอน)           
พ.ศ. 2539 - ปัจจุบัน เป็นพระอุปัชฌาย์ ประเภทวิสามัญ      
พ.ศ. 2540 - ปัจจุบัน เป็นเจ้าคณะภาค 5 (จังหวัดพิษณุโลก สุโขทัย อุตรดิตถ์ ตาก)
พ.ศ. 2557 - 2560 เป็นประธานคณะเลขานุการผู้ปฏิบัติหน้าที่สมเด็จพระสังฆราช
พ.ศ. 2557 - 2564 เป็นเลขานุการประธานสมัชชามหาคณิสสร
พ.ศ. 2557 - 2562 เป็นกรรมการมหาเถรสมาคม 
พ.ศ. 2562 - 2564 เป็นกรรมการมหาเถรสมาคมราชกิจจานุเบกษา, พระบรมราชโองการ ประกาศ แต่งตั้งกรรมการมหาเถรสมาคม [จำนวน ๒๐ รูป ๑. สมเด็จพระวันรัต ฯลฯ], เล่ม 136, ตอนพิเศษ 255 ง, 14 ตุลาคม 2562, หน้า 1 (ทรงพระกรุณาโปรดแต่งตั้ง วาระ 2 ปี ครั้งที่ 1)
พ.ศ. 2564 - 2567 เป็นผู้รักษาการแทนเจ้าคณะใหญ่หนเหนือเพจ พัดยศ สมณศักดิ์พระสงฆ์ไทย, เรื่อง แต่งตั้งผู้รักษาการเจ้าคณะใหญ่หนเหนือ, 2 ตุลาคม 2564
พ.ศ. 2564 - 2566 เป็นกรรมการมหาเถรสมาคมราชกิจจานุเบกษา, พระบรมราชโองการ ประกาศ แต่งตั้งกรรมการมหาเถรสมาคม [จำนวน ๒๐ รูป ๑. สมเด็จพระวันรัต ฯลฯ], เล่ม 138, ตอนพิเศษ 303 ง, 11 ธันวาคม 2564, หน้า 2 (ทรงพระกรุณาโปรดแต่งตั้ง วาระ 2 ปี ครั้งที่ 2)
 พ.ศ. 2564 - 2565 เป็นผู้รักษาการแทนเจ้าอาวาสวัดปากน้ำ ภาษีเจริญ พระอารามหลวงมหาเถรสมาคม, มติมหาเถรสมาคม ครั้งที่ 22/2564 มติที่ 728/2564 เรื่อง รายงานการแต่งตั้ง พระพรหมโมลี วัดปากน้ำ กรุงเทพมหานคร ให้เป็นผู้รักษาการแทน เจ้าอาวาสวัดปากน้ำ, 27 ธันวาคม 2564 
 พ.ศ. 2565 - ปัจจุบัน เป็นเจ้าอาวาสวัดปากน้ำ ภาษีเจริญ พระอารามหลวงเพจ สำนักงานพระพุทธศาสนาแห่งชาติ, พิธีรับพระบัญชา แต่งตั้งเจ้าอาวาสวัดปากน้ำ พระอารามหลวง เขตภาษีเจริญ กรุงเทพมหานคร, 9 ธันวาคม 2565
 พ.ศ. 2566 - 2568 เป็นกรรมการมหาเถรสมาคมราชกิจจานุเบกษา, พระบรมราชโองการ ประกาศ แต่งตั้งกรรมการมหาเถรสมาคม [จำนวน 20 รูป 1. สมเด็จพระธีรญาณมุนี (สมชาย วรชาโย) ฯลฯ], เล่ม 140, ตอนพิเศษ 293 ง, 22 พฤศจิกายน 2566, หน้า 1 (ทรงพระกรุณาโปรดแต่งตั้ง วาระ 2 ปี ครั้งที่ 3)
 พ.ศ. 2568 - ปัจจุบัน เป็นกรรมการมหาเถรสมาคมราชกิจจานุเบกษา, พระบรมราชโองการ ประกาศ แต่งตั้งกรรมการมหาเถรสมาคม [จำนวน 20 รูป 1. สมเด็จพระธีรญาณมุนี (สมชาย วรชาโย) ฯลฯ] , เล่ม 142, ตอนพิเศษ 368 ง, 23 พฤศจิกายน 2568, หน้า 1 (ทรงพระกรุณาโปรดแต่งตั้ง วาระ 2 ปี ครั้งที่ 4)

 งานการศึกษา 
พ.ศ. 2519 เป็นครูสอนพระปริยัติธรรม สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2519 เป็นกรรมการตรวจประโยคธรรมสนามหลวง
พ.ศ. 2520 - ปัจจุบัน เป็นกรรมการตรวจประโยคบาลีสนามหลวง
พ.ศ. 2537 - 2557 เป็นเลขานุการแม่กองบาลีสนามหลวง
พ.ศ. 2557 - ปัจจุบัน เป็นแม่กองบาลีสนามหลวง
 พ.ศ. ยังไม่พบข้อมูล - ปัจจุบัน เป็นกรรมการสภามหาวิทยาลัยผู้ทรงคุณวุฒิ มหาวิทยาลัยมหาจุฬาลงกรณราชวิทยาลัย

 งานเผยแผ่ 
พ.ศ. 2531 - ปัจจุบัน เป็นเลขานุการแม่กองงานพระธรรมทูต
พ.ศ. 2535 - ยังไม่พบข้อมูล เป็นรองหัวหน้าสำนักฝึกอบรมพระธรรมทูต
พ.ศ. 2546 - ปัจจุบัน เป็นหัวหน้าพระธรรมทูต สายที่ 3
พ.ศ. 2548 - ปัจจุบัน เป็นคณะกรรมการศูนย์ควบคุมการไปต่างประเทศสำหรับพระภิกษุสามเณร (ศ.ต.ภ.)
พ.ศ. 2551 - ปัจจุบัน เป็นรองประธานคณะพระธรรมจาริก
พ.ศ. 2567 - ปัจจุบัน เป็นประธานสำนักงานกำกับดูแลพระธรรมทูตไปต่างประเทศ

 สมณศักดิ์ 
 พ.ศ. 2530 เป็นพระราชาคณะชั้นสามัญเปรียญ ในราชทินนามที่ พระศรีศาสนวงศ์ราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ 2530, เล่ม 104, ตอนที่ 253 ฉบับพิเศษ, 5 ธันวาคม 2530, หน้า 12
 พ.ศ. 2535 เป็นพระราชาคณะชั้นราช ในราชทินนามที่ พระราชพุทธิญาณวงศ์ ตรีปิฎกวราลงกรณ์ ธรรมิกคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 109, ตอนที่ 101 ฉบับพิเศษ, 12 สิงหาคม 2535, หน้า 8
 พ.ศ. 2542 เป็นพระราชาคณะชั้นเทพ ในราชทินนามที่ พระเทพมุนี ศรีปริยัติวรกิจ ตรีปิฎกบัณฑิต มหาคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 116, ตอนที่ 23 ข, 27 ธันวาคม 2542, หน้า 2
 พ.ศ. 2547 เป็นพระราชาคณะชั้นธรรม ในราชทินนามที่ พระธรรมปัญญาภรณ์ สุนทรธรรมปฏิบัติ ปริยัติวิธานวิศิษฐ์ ตรีปิฎกบัณฑิต มหาคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , เล่ม 121, ตอนที่ 17 ข, 15 กันยายน 2547, หน้า 3
 พ.ศ. 2554 เป็นพระราชาคณะเจ้าคณะรอง ชั้นหิรัญบัฏ ในราชทินนามที่ พระพรหมโมลี ศรีสังฆโสภณ วิมลศีลาจารนิวิฐ ปริยัติกิจดิลก ตรีปิฎกบัณฑิต มหาคณิสสร บวรสังฆาราม คามวาสีราชกิจจานุเบกษา, พระบรมราชโองการ ประกาศ สถาปนาสมณศักดิ์, เล่ม 129, ตอนที่ 8 ข, 5 มีนาคม 2555, หน้า 3-5

 อ้างอิง 

 สืบตำแหน่ง 

หมวดหมู่:บุคคลที่เกิดในปี พ.ศ. 2497
หมวดหมู่:บุคคลที่ยังมีชีวิตอยู่
หมวดหมู่:นาคหลวง
หมวดหมู่:เปรียญธรรม 9 ประโยค
หมวดหมู่:บุคคลจากคณะพุทธศาสตร์ มหาวิทยาลัยมหาจุฬาลงกรณราชวิทยาลัย
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระสงฆ์ชาวไทย
หมวดหมู่:กรรมการมหาเถรสมาคม
หมวดหมู่:แม่กองบาลีสนามหลวง
หมวดหมู่:เจ้าคณะภาค 5
หมวดหมู่:เจ้าอาวาส
หมวดหมู่:พระพรหมโมลี
หมวดหมู่:พระราชาคณะเจ้าคณะรอง
หมวดหมู่:บุคคลจากอำเภอศรีประจันต์
หมวดหมู่:ภิกษุจากจังหวัดสุพรรณบุรี
หมวดหมู่:บุคคลจากจังหวัดสุพรรณบุรี
หมวดหมู่:พระเถราจารย์สายสุพรรณบุรี